फाइनल मैच नहीं कराने पर एसडीएम को सौंपा ज्ञापन
नगर में आयोजित जिला स्तरीय क्रिकेट प्रतियोगिता के फाइनल में पहुंची टीमों के बीच मैच न कराए जाने को लेकर क्षेत्रीय खिलाड़ियों ने एसडीएम आशीष वशिष्ट एवं एसडीओपी प्रवीण अष्ठाना को ज्ञापन सौंपा। राजा भैया गुर्जर एवं अवनीश सेमर ने ज्ञापन में बताया कि 14 फरवरी को नगर में जिला स्तरीय खेल प्रतियोगिता का शुभारंभ हुआ था। जिसमें नगर सहित जिलेभर से 50 से अधिक टीमों के खिलाड़ी शामिल हुए थे। 26 फरवरी को इस प्रतियोगिता के समापन के अवसर पर शीतला क्लब और आंबेडकर क्लब के बीच फाइनल मुकाबला होना था। लेकिन जिला स्तरीय खेल प्रतियोगिता समिति के सदस्य
बृजमोहन शर्मा, अरविंद शर्मा, राकेश कुमार गौड़ एवं रामकुमार वेसांधर ने कहा कि दोनों टीमों का फाइनल मुकाबला 27 फरवरी की सुबह कराया जाएगा। जिसके बाद कार्यक्रम के मुख्य अतिथि राज्यमंत्री लाल सिंह आर्य द्वार खिलाड़ियों को एक-एक टी शर्ट देकर पुरस्कृत कर दिया गया। जबकि फाइनल मुकाबले में जीतने वाली टीम को समिति की ओर से 11 हजार और उपविजेता रही टीम को 5100 रुपए नगद देकर पुरस्कृ़त किया जाना था, लेकिन समिति के सदस्यों द्वारा फाइनल मैच न कराकर सिर्फ टीशर्ट ही वितरित कर दी गई।
hin_Deva hin_Deva hin_Deva